ตั้ง กก.สอบตำรวจศาลจันทบุรี ส่งปืนให้เสมียนทนาย ยิงเด็ดชีพ พล.ต.ต.
รองโฆษก ตร.เผย ผู้การยิ้ม-มนตรี ยิ้มแย้ม ผบช.ภ.2 สั่งตั้งกรรมการสอบ รองสวป.โรงพักเมืองจันทบุรี ปฏิบัติหน้าที่ตำรวจประจำศาลจังหวัดจันทบุรี ปม ส่งปืนให้-ถูกแย่งปืน จนเสมียนทนายนำไปใช้ก่อเหตุยิงอดีตรองจเรตำรวจเสียชีวิต,เมื่อเวลา 13.30 น. วันที่ 14 พ.ย.62 สำนักงานตำรวจแห่งชาติ (ตร.) พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวถึงความคืบหน้าเหตุยิงกันภายในศาลจังหวัดจันทบุรี ว่า ขณะนี้ยังไม่ชัดเจนว่า ร.ต.อ.ขจร บรรจง รองสวป.สภ.เมืองจันทบุรี ปฏิบัติหน้าที่ตำรวจประจำศาลจังหวัดจันทบุรี ส่งปืนหรือถูกนายธนากร ธีรวโรดม แย่งปืนไปยิง พล.ต.ต.ธารินทร์ จันทราทิพย์ อายุ 67 ปี อดีตรองจเรตำรวจ จนเสียชีวิตกลางห้องพิจารณาคดี ซึ่งทาง พล.ต.ท.มนตรี ยิ้มแย้ม ผบช.ภ.2 ได้มีคำสั่งตั้งคณะกรรมการตรวจสอบข้อเท็จจริงในประเด็นนี้แล้ว คาดว่าไม่นานจะทราบผลซึ่งเบื้องต้น,เบื้องต้น ร.ต.อ.ขจร ตำรวจประจำศาลจังหวัดจันทบุรี ให้การประกอบสำนวนชันสูตรศพ ว่า ในวันเกิดเหตุทราบว่ามีเหตุการณ์ยิงกันในศาล จึงไปนำอาวุธปืนพกประจำกายขนาด .45 เข้ามาในศาล ก่อนถูกนายธนากร ผู้ต้องหาแย่งปืนไปก่อเหตุ ซึ่งกระบวนการตรวจสอบจะดำเนินการคู่ขนานไปกับสำนวนคดีการเสียชีวิตของอดีตรองจเรตำรวจ,ส่วนกรณีพนักงานสอบสวนตั้งข้อหา ฆ่าผู้อื่นโดยเจตนา กับนายธนากร หนักเกินจริงหรือไม่ พ.ต.อ.กฤษณะ กล่าวว่า เป็นการตั้งข้อหาตามข้อเท็จจริงของเหตุการณ์ที่เกิดขึ้น ประกอบกับการทำสำนวนของตำรวจเป็นระบบกล่าวหา ซึ่งผู้ถูกกล่าวหาสามารถหักล้างข้อกล่าวหาได้ถ้าเห็นว่าเป็นข้อหาที่หนักเกินจริง,ทั้งนี้ หลังเกิดเหตุการณ์ใช้อาวุธปืนยิงกลางศาล 3 เหตุการณ์ ทั้งผู้พิพากษายิงตัวตายที่ศาลจังหวัดยะลา นักโทษใช้ปืนแหกห้องควบคุมศาลจังหวัดพัทยา และล่าสุดคดียิงกลางศาลจังหวัดจันทบุรี ทางศาลยังไม่ได้ประสานขอกำลังจากสำนักงานตำรวจแห่งชาติเข้าไปดูแลความปลอดภัยบริเวณศาลเป็นพิเศษ เนื่องจากในส่วนบริเวณศาลมีกฎหมายบังคับใช้อย่างชัดเจน เจ้าหน้าที่ตำรวจไม่สามารถพกพาอาวุธปืนเข้าไปได้.
รองโฆษก ตร.เผย ผู้การยิ้ม-มนตรี ยิ้มแย้ม ผบช.ภ.2 สั่งตั้งกรรมการสอบ รองสวป.โรงพักเมืองจันทบุรี ปฏิบัติหน้าที่ตำรวจประจำศาลจังหวัดจันทบุรี ปมส่งปืนให้-ถูกแย่งปืนจนเสมียนทนายนำไปใช้ก่อเหตุ
ยิงในศาล,ยิงกันในศาล,ศาลจังหวัดจันทบุรี,ตำรวจศาล,เสมียนทนาย,ตั้งกรรมการสอบ,ข่าวทั่วไป